স্পোর্টস ডেস্কঃ এবার আরও বড় এক স্বীকৃতি পেলেন সাকিব আল হাসান। ভারতীয় প্রিমিয়ার লীগে (আইপিএল) কলকাতা নাইট রাইডার্সের সর্বকালের সেরা একাদশে জায়গা করে নিলেন তিনি। আইপিএল শুরু হয়েছে ২০০৮ সাল থেকে। এখন চলছে নবম আসর। প্রথম আসর থেকেই আইপিএলের রয়েছে কলকাতা নাইট রাইডার্স। কিন্তু বাংলাদেশের বিশ্বসেরা অলরাউন্ডার সাকিব আল হাসান ক্লাবটিতে যোগ দেন ২০১১ সালে। এখন পর্যন্ত তাকে ছাড়েনি কলকাতা। প্রথম বছর তেমন যুত করতে না পারলেও পরের বছর নাইট রাইডার্সের শিরোপা জয়ে দারুণ ভূমিকা রাখেন সাকিব।